বা
શ્રી
༄༅།
༄༅།
મત્રીશ્રમમોરઆંતરતના મલેટીનમાસનગરમંત્રનતિના 1
།བཱ དཱི ཤྲ མ ཎེ ར ཀཱ རི ཀཱ ཏྲི ཤ ཏ ནཱ མོ པ ཊཱི ཀ མོ ཀྵ མ རྒ གྱྀ ཏ བི ཧ ར ཏི སྨ། །
།དགེ་ཚུལ་གྱི་ཚིག་ལེའུར་བྱས་པ་སུམ་བརྒྱ་བའི་འགྲེལ་མཆན་ཐར་ལམ་རབ་གསལ་ཞེས་བྱ་བ་བཞུགས་སོ།
།
59

མཁན་ནོར་བསྟན་གསུང་འབུམ།
༄༅། །བོད་ཀྱི་ལྟ་སྒོམ་གཡའ་སེལ་བ། །ཞི་འཚོའི་ཐུགས་སྲས་པདྨའི་མཚན། །
༄༅། །བསམ་ཡས་ལས་འབྲས་རྟོགས་པར་དཀའ་བའི་གནས། །
གནང་བཀག་གསལ་བའི་འདུལ་གཞུང་ལ། །ཇི་བཞིན་རྟོགས་སླའི་
ཐུགས་བསྐྱེད་པདྨ་དཀར་པོ་ལྟར་བསྔགས་པ་རྒྱལ་མཆོག་བུ་རམ་
སྟོན་མཛད་ཐམས་ཅད་མཁྱེན་པར་གུས་བཏུད་ནས། །དགེ་ཚུལ་
མཆན་ཙམ་བྲི་བར་བྱ། །དེ་ལ་འདིར་རྣམ་འདྲེན་སྟོང་གི་དབུས་ན་
ཤིང་པ་གང་གིས་གདུལ་བྱའི་ཁམས་དབང་དང་མཐུན་པར་ཆོས་ཀྱི་
60
ཕུང་པོ་ཇི་སྙེད་ཅིག་བསྟན་པ་ལས། སྟོན་པ་དང་བསྟན་པ་གཉིས་ ༨ ༨༨ ཀར་གྱུར་པ་བརྗོད་བྱ་ཚུལ་ཁྲིམས་ཀྱི་བསླབ་པ་གཙོ་བོར་སྟོན་པའི་
༄༅། །བརྟན་མཁས་ཡོན་ཏན་ཕུན་ཚོགས་ཤིང། །བསྟན་རྩ་སྤེལ་མཛད་ཤཱཀྱ་འོད། །
༄༅། །བདེན་བཞིའི་བླང་དོར་ཐར་བའི་མིག །བསྐྱེད་མཛད་དང་པོའི་སྟོན་པ་ཆེ། །

ༀ འདུལ་ གཉིས་
༄༅། །གཞུང་དགེ་ཚུལ་གྱི་ཚིག་ལེའུར་བྱས་པ་སུམ་བརྒྱ་བ་འདི་ཉིད་འཆད་པ་ལ་བཞི་སྟེ། མཚན་དོན། འགྱུར་ཕྱག གཞུང་དོན། མཇུག་དོན་ནོ། །དང་པོ་ནི། རྒྱ་
གར་སྐད་དུ། ཨཱརྱ་མཱུ་ལ་སརྦ་ཨསྟི་བཱ་དཱི་ཤྲ་མ་ཎེ་ར་ཀཱ་རི་ཀཱ། བོད་སྐད་དུ། འཕགས་པ་གཞི་ཐམས་ཅད་ཡོད་པར་སྨྲ་བའི་དགེ་ཚུལ་གྱི་ཚིག་ལེ་འུར་བྱས་པ། གཉིས་པ་ནི།
ཐམས་ཅད་མཁྱེན་པ་ལ་ཕྱག་འཚལ་ལོ། །འདི་ལ་ཤེས་བྱར་སྲིད་ཚད་མཁྱེན་པའི་དབང་དུ་བྱས་ནས་ཐམས་ཅད་མཁྱེན་པར་བཞག་སྟེ་ཕྱག་འཚལ་བ་ནི། མཁྱེན་པས་སྐད་
ཅིག་གཅིག་ལ་ནི། །ཤེས་བྱའི་དཀྱིལ་འཁོར་ཀུན་གསལ་ཅན། །ཞེས་སོགས་གསུངས་པ་ལྟར་རོ། །ཤེས་བྱའི་གཙོ་བོ་མཁྱེན་པའི་སྒོ་ནས་ཐམས་ཅད་མཁྱེན་པར་བཞག་
2 ༄༅། །དཔལ་ལྡན་ཟླ་བའི་སྒྱུ་འཕྲུལ་གར། །མཁས་མཆོག་གཞན་ཕན་སྣང་བའི་ཞབས། །
༄༅། །ཐོག་མའི་མགོན་དང་མི་གཉིས་པ། །རྣལ་འབྱོར་དབང་ཕྱུག་ནོར་བུའི་མཚན། །
61

མཁན་ནོར་བསྟན་གསུང་འབུམ།
ནས་ཕྱག་འཚལ་བ་ནི། རྩ་ཤེས་ལས། གང་གིས་རྟེན་ཅིང་འབྲེལ་བར་འབྱུང༌། །སོགས་གསུངས་པ་དང་། ཤེར་ཕྱིན་ལས་རྣམ་མཁྱེན་མཚོན་བྱེད་ཀྱི་ཆོས་བཅུ་མཁྱེན་པའི་ཡེ་ཤེས་ལ་རྣམ་མཁྱེན་གྱི་མཚན་ཉིད་དུ་བཞག་པ་
ལྟ་བུའོ། །འདིར་ངེས་པར་འབྱུང་བའི་ཚུལ་ཁྲིམས་སོགས་གསུངས་པ་ལྟར་རོ། །གསུམ་པ་གཞུང་དོན་ལ་གཉིས་ཏེ། བསྟན་བཅོས་རྩོམ་པའི་ཡན་ལག་མཆོད་པར་བརྗོད་ཅིང་བཤད་པར་དམ་བཅའ་བ་དང་། བརྩམ་བྱ་གཞུང་
དངོས་བཤད་པའོ། །དང་པོ་ནི། སློབ་དཔོན་ཤཱཀྱ་འོད་ཀྱིས་འཕགས་པ་གཞི་ཐམས་ཅད་ཡོད་པར་སྨྲ་བའི་ལུགས་ཀྱི་དགེ་ཚུལ་རྣམས་ཀྱི་སྡོམ་པའི་ཆོ་ག་མདོར་བསྡུ་བར་བཞེད་ནས་ཡང་དག་པར་རྫོགས་པའི་སངས་རྒྱས་
བཅོམ་ལྡན་འདས་ལ་ཕྱག་འཚལ་བར་བརྩམས་ཏེ།
ངེས་པར་འབྱུང་བ་ནི་སྡུག་ཀུན་རྒྱུན་ཆད་པའི་ཐར་བ་བླ་ན་མེད་པ་འདུས་མ་བྱས་སོ་སོར་བརྟགས་འགོག་དང་འདུས་བྱས་བརྟགས་འགོག་གི་བྲལ་ཐོབ་ཟག་མེད་དོ། །ཁམས་
གསུམ་ལས་རྣམ་པར་རྒྱལ་བའི་རྒྱུར་གྱུར་པ་ནི་བརྒྱུད་པ་དང་དངོས་ཀྱི་རྒྱུ་གཉིས་ལས་དང་པོ་ནི་ཚུལ་ཁྲིམས་སོ། །དེ་ལ་དབྱེ་ན་ཚེ་འདིའི་བདེ་སྐྱིད་དང་ཕྱི་མའི་མངོན་མཐོའི་ཆེད་དུ་བླངས་པ་ལེགས་སྨོན་དང་། ཚེ་འདིའི་
ནད་གདོན་ཞི་བ་དང་ཕྱི་མ་ངན་འགྲོའི་སྡུག་བསྔལ་ལས་ཐར་བའི་ཕྱིར་བླངས་པ་འཇིགས་སྐྱོབ་དང་། འཁོར་བ་མཐའ་དག་ལས་ཡིད་དབྱུང་ནས་ཐར་བའི་ཆེད་དུ་བླངས་པ་སོ་ཐར་གྱི་ཚུལ་ཁྲིམས་ཏེ་གསུམ་ལས་ འདིར་ནི་ཕྱི་
62

འདུལ་ གསུམ
།མའི་དབང་དུ་བྱས་ཏེ། ངེས་པར་འབྱུང་བའི་ཚུལ་ཁྲིམས་ཀྱིས་སྡུག་བསྔལ་གྱི་ཕུང་པོ་སྤོང་སྟེ། དངོས་ཀྱི་རྒྱུ་ནི་ཚུལ་ཁྲིམས་ལ་བརྟེན་ནས་བྱུང་བའི་ཏིང་ངེ་འཛིན་གྱིས་ཉོན་མོངས་པའི་མགོ་མནན་ཤེས་རབ་
ཤྲཱི ཀྱིས་དྲུངས་ནས་འབྱིན་ཏེ་རྒྱུན་གཅོད་པར་བྱེད་པས་འཆི་བདག་གི་བདུད་བཅོམ་པ་དང་། སྤྱིར་ཉོན་མོངས་པ་ཐམས་ཅད་ཀྱིས་ཐར་བ་ལ་བར་ཆད་བྱེད་པ་ཡིན་མོད་ཀྱི། རྩ་བ་ནི་འཇིག་ལྟ་ཡིན་པར་ཆོས་ཀྱི་གྲགས་པས།
ཉོན་མོངས་སྐྱོན་རྣམས་མ་ལུས་དང༌། །འཇིགས་པ་ཇི་སྙེད་ཡོད་པ་ཀུན། །དེ་ཀུན་བདག་ཏུ་ལྟ་ལས་བྱུང༌། །ཞེས་གསུངས་པའི་ཕྱིར་ན་འཇིག་ལྟ་སྤངས་ན་རྩ་བ་ཕྱུང་བའི་ལྗོན་ཤིང་བཞིན་དུ་ཐམས་ཅད་འགག་པར་འགྱུར་བ་ལ་
དགོངས་ནས། འཇིག་ཚོགས་ལ་ལྟ་བ་ཤིན་ཏུ་གསོ་བར་དཀའ་བའི་གདོན་གྱི་རྩ་བ་སྟེ་ས་བོན་མ་ལུས་པ་རྣམ་པར་འཇོམས་པས་ཉོན་མོངས་པའི་བདུད་བཅོམ་པ་དང་། དཔལ་འབྱོར་ཏེ་མངོན་པར་མཐོ་བའི་ས་ལ་རེ་བ་མེད་
པས་ཕུང་པོའི་བདུད་བཅོམ་པ་དང་། མེ་ཏོག་མདའ་ཅན་ཏེ་ལྷའི་བུའི་བདུད་དཔུང་དང་བཅས་པ་འཇོམས་པའི་ཐབས་སུ་གྱུར་པ་ཡི་འདུལ་བའི་སྡེ་སྣོད་དེ་ནི། དེ་སྟོན་པ་པོ་སངས་རྒྱས་ལ་ནི་མགོ་བོས་རབ་ཏུ་གཏུགས་ཏེ་ཕྱག་
འཚལ་ནས་བཤད་པར་བྱའོ། །གཉིས་པ་ལ་གསུམ་སྟེ། བསྟན་བཅོས་ཀྱི་ལུས་རྣམ་པར་བཞག་པ་དང་། ཡན་ལག་རྒྱས་པར་བཤད་པ། རུང་མཐུན་སྦྱར་བའི་སྒོ་ནས་དོན་བསྡུ་བའོ། །དང་པོ་ནི། ད་ནི་ངེས་པར་འབྱུང་བའི་
63

མཁན་ནོར་བསྟན་གསུང་འབུམ།
ཚུལ་ཁྲིམས་ཀྱི་རང་བཞིན་སྟོན་ཏེ་གང་ཞིག་སྲོག་གཅོད་པ་སྤོང་བ་དང་། གཞན་གྱི་ནོར་འཕྲོག་པ་སྤོང་བ་དང༌། མི་ཚངས་པར་སྤྱོད་པ་སྤོང་བ་དང་། བརྫུན་དུ་སྨྲ་བ་སྤོང་བ་དང༌། བཅོས་པའི་ཆང་དང་ལ་སོགས་པ་སྟེ་སྦྱར་
བའི་ཆང་སྤོང་བ་དང་། གར་དང་ལ་སོགས་པ་སྟེ་གླུ་དང་རོལ་མོ་སྤོང་བ་དང་། ཕྲེང་བ་དང་ལ་སོགས་པ་སྟེ་སྤོས་ཉུག་པ་དང་ཁ་དོག་འཆང་བ་སྤོང་བ་དང་། མལ་ཆེན་པོ་དང་མཐོ་བ་སྤོང་བ་དང་། ཕྱི་དྲོའི་ཁ་ཟས་སྤོང་བ་དང་།
གསེར་དངུལ་ཉིད་ལེན་པ་སྤོང་བ་སྟེ། འདི་དག་སྤོང་བ་ནི་ཉོན་མོངས་པའི་དགྲ་ཡི་གཡུལ་ལས་རྒྱལ་བར་བྱེད་པའི་ཚུལ་ཁྲིམས་ཏེ་འཁོར་བ་ལས་ཐབས་འདིའི་སྒོ་ནས་ངེས་པར་འབྱིན་པ་ཡིན་པའི་ཕྱིར་རོ་ཞེས་བྱ་བའི་ཐ་ཚིག་
གོ༑ ༑དགེ་ཚུལ་གྱི་བརྟུལ་ཞུགས་འདི་དག་ཉོན་མོངས་པས་ཀུན་ནས་བསླངས་པའི་འཆལ་ཚུལ་གྱི་ཆུ་བོ་འགོག་པར་བྱེད་པའི་ཆུ་ལོན་གྱི་རྩིག་པ་ལྟ་བུ་དང་། འཆི་བའི་མཆེ་བ་འབྱིན་པའམ་འདོན་བར་བྱེད་པའི་ཐབས་སུ་
གྱུར་པ་དང་། རྫོགས་པའི་བྱང་ཆུབ་ཀྱི་དཔལ་ནོད་པ་ལ་དཔེར་ན་འཁོར་བསྒྱུར་གྱི་སྲས་རྒྱལ་སྲིད་དུ་དབང་བསྐུར་བ་དང་འདྲ་བ་ཡིན་ནོ། །གཉིས་པ་ལ་གཉིས་ཏེ། འདུ་ཤེས་དང་དངོས་པོ་གཙོ་བོར་གྱུར་པའི་ལྟུང་བ་དང་།
ཕྱོགས་མཐུན་སྤྱིར་བསྟན་པ་དང་། བླངས་འདས་དང་ཕྱོགས་མཐུན་སོ་སོའི་མཚན་ཉིད་བྱེ་བྲག་ཏུ་བཤད་པའོ། །དང་པོ་ནི། ད་ནི་སོ་སོའི་མཚན་ཉིད་བརྗོད་པར་བྱ་བའི་ཕྱིར་རེ་ཞིག་སྤྱིར་བཏང་བ་ནི། འདུ་ཤེས་གཙོ་བོར་བྱ་
64

བཞི་
* ༄༅། །བ་དང་དངོས་པོ་གཙོ་བོར་བྱ་བ་གཉིས་ལས། འདུ་ཤེས་གཙོ་བོར་བྱ་བ་ལ་དོན་ཉིད་ཇི་ལྟ་བ་བཞིན་དུ་གྱུར་ན་ལྟུང་བ་རྫོགས་པ་ཡིན་ཏེ་སྲོག་ཆགས་དང་བཅས་པའི་ཆུ་ལ་དེར་འདུ་ཤེས་པ་ལྟ་བུ་དང་། དོན་ཉིད་
ཇི་ལྟ་བ་བཞིན་མིན་ན་ཆུང་སྟེ་སྲོག་ཆགས་མེད་པ་ལ་ཡོད་པར་འདུ་ཤེས་པ་ལྟ་བུའོ། །ཡིད་གཉིས་སུ་གྱུར་བཞིན་དུ་བྱེད་ན་དོན་དང་འདུ་ཤེས་ཕྲད་ན་ནི་ངེས་པ་དང་འདྲ་བ་ལྟུང་བ་རྫོགས་པ་ཡིན་པར་བཞག་ལ་དངོས་པོ་གཙོ་
བོར་གྱུར་པ་ནི་མི་ཚངས་སྤྱོད་ཁོ་ནའོ། །ཁས་བླངས་པའི་ཕྱོགས་དང་མཐུན་པ་རྣམས་ལ་ཡིད་ཀྱིས་བསྡམ་བྱར་འགྱུར་རོ། །དེ་ལ་སྲོག་གཅོད་པའི་ཕྱོགས་དང་མཐུན་པ་ནི། དཔེར་ན་ཉེས་རྩོམ་གྱི་གཞི་མི་གཏོང་བ་དང་། རྣམ་
པར་འཚེ་བ་དང་། དམག་གི་ནང་དུ་ཞུགས་པ་དང་། བརྡེག་པ་དང་། འགྱོད་པ་དང་། གཟས་པ་དང་། སྔངས་པར་བྱེད་པ་ལ་སོགས་པའོ། །མ་བྱིན་པ་ལེན་པའི་ཕྱོགས་དང་མཐུན་པ་ནི། དཔེར་ན་མ་བསྟབས་པར་སྟན་ལ་འདུག་
པ་དང་། བྱིན་པ་ཁྲོས་ནས་ཕྲོགས་པ་དང་། བཞད་གད་ཀྱིས་སྦེད་པ་ལ་སོགས་པའོ། །མི་ཚངས་པར་སྤྱོད་པའི་ཕྱོགས་དང་མཐུན་པ་ནི། དཔེར་ན་ཁུ་བ་འབྱིན་པ་དང་། འཁྲིག་ཚིག་སྨྲ་བ་དང་། བསྙེན་བཀུར་བསྔགས་པ་དང་།
སྨྱན་ལ་སོགས་པ་སྟེ། དེ་བཞིན་དུ་དེ་རྣམས་ཀྱང་བསླབ་པའི་གཞི་རེ་རེ་ལ་དཔེར་བརྗོད་པར་བལྟ་བར་བྱའོ། །བྱེ་བྲག་ཏུ་བཤད་པ་ལས་ནི་ཕྱོགས་དང་མཐུན་པའི་མཚན་ཉིད་འདི་སྐད་དུ། འཆང་བ་དང་ནི་འབྲལ་བ་དང་། །དེ་
65

མཁན་ནོར་བསྟན་གསུང་འབུམ།
བཞིན་ས་ནི་རྐོ་བ་དང་། །རིན་ཆེན་རེག་དང་མེ་ལ་རེག །བཏང་ནས་ཟ་བར་བྱེད་པ་དང་། །ལྗོན་ཤིང་གཅོད་དང་ཤིང་འཛེག་དང་། །བྱིན་ལེན་མ་བྱས་ཟ་བ་དང༌། །རྩྭ་སྔོན་མི་གཙང་འདོར་བ་དང༌། །དེ་བཞིན་གསོག་འཇོག་ཟ་
བ་དང༌། །ས་བོན་འཇོམས་དང་བསླབ་པའི་གཞི། །བཅུ་པོ་རྣམས་ནི་མ་གཏོགས་པ། །སོ་སོར་ཐར་བར་བསྟན་པ་དག །བླངས་པའི་ཕྱོགས་མཐུན་ཤེས་པར་བྱ། །ལྷན་ཅིག་དབྱར་ནི་གནས་པ་དང༌། །གསོ་སྦྱོང་དགག་དབྱེ་
བཅས་ལ་སོགས། །བླངས་པ་ལ་བརྟེན་རྟགས་དང་ནི། །སློང་སྤྱོད་ཉེར་སྤྱོད་དགོད་པ་དང༌། །འདོད་དང་གནོད་དང་འགྲོགས་པ་དང༌། །མ་གུས་མི་སྦྱོང་གཞི་ལས་འབྱུང་། །ཞེས་བསྟན་ཏོ། །འདིའི་དོན་ནི་འདི་ཡིན་ཏེ། ལྷུང་བཟེད་
དང་ཆོས་གོས་དག་ལྷག་པོ་ཞག་བཅུ་འདས་པར་འཆང་པ་དེའི་ཟླ་ལ་ཟླ་འཇོག་དང་། ཆོས་གོས་དང་འབྲལ་བ་དེའི་ཟླ་ལ་དགོན་པའི་འབྲལ་སྤང་དང་། རང་གཞན་གྱི་དོན་དུ་ས་རྐོ་བ་དང་། གཞན་དོན་དུ་རིན་པོ་ཆེ་ལ་རེག་པ་
དང་། རྩེད་མོའི་ཕྱིར་མིན་པར་མེ་ལ་རེག་པ་དང་། ཟས་ཟ་བར་བརྩམ་པའི་གནས་བཏང་ནས་ཀྱང་ཡང་ཡང་ཟ་བ་དང་། ལྗོན་ཤིང་དང་རྩྭ་དང་མེ་ཏོག་གཅོད་པ་དང་། ཤིང་ལ་སོགས་པ་ལ་འཛེག་པ་དང་། བྱིན་ལེན་མ་བྱས་པ་
ཟ་བ་དང་། རྩྭ་སྔོན་པོ་དང་བཅས་པའི་ཕྱོགས་སུ་མི་གཙང་བ་འདོར་བ་དང་། གསོག་འཇོག་བྱས་པ་ཟ་བ་དེའི་ཟླ་ལ་གསོག་འཇོག་བྱེད་པ་དང་། ས་བོན་འཇོམས་པ་དང་ཞེས་བྱ་བ་བཅུ་གསུམ་མམ་བཅུ་དྲུག་པོ་ནི་ཉེས་མེད་
66

༄༅། །ཁོ་ན་དང་། དགེ་ཚུལ་གྱི་བསླབ་པའི་གཞི་བཅུ་པོ་དག་ནི་ཕམ་འདྲ་དང་བཤགས་བྱ་ཡིན་ཕྱིར་མ་གཏོགས་པ་སོ་སོར་ཐར་པའི་མདོ་ལས་བསྟན་པ་གཞན་རྣམས་ནི་ཇི་ལྟར་འབྱོར་བར་དགེ་ཚུལ་གྱིས་ཡང་དག་
》 པར་བླངས་པའི་ཕྱོགས་དང་མཐུན་པ་ཡིན་ནོ། །དེ་དག་ཀྱང་དབྱར་གནས་པར་ཁས་ལེན་པ་དང་། གསོ་སྦྱོང་དང་། དགག་དབྱེ་དང་། སོགས་པའི་སྒྲས་རྟགས་ཀྱི་གཞི་ལས་བྱུང་བ་ཞེས་བྱ་བ་ལ་སོགས་པ་བསྡུའོ། །གཞིའི་
སྒྲའང་སློང་བ་དང་སྤྱོད་པ་སོགས་རེ་རེ་ལ་སྦྱར་བའི་ཕྱིར་གཞི་བཅུར་འགྱུར་རོ། །དེ་ལས་རྟགས་ཀྱི་གཞི་ལས་བྱུང་བ་ནི་དགེ་ཚུལ་གྱི་སྦྱོར་ཆོས་བར་མ་རབ་ཏུ་བྱུང་བའི་སྔགས་ལས་རབ་ཏུ་བྱུང་བའི་རྟགས་ཡང་དག་པར་
ལེན་ཏོ་ཞེས་འབྱུང་བ་གང་ཡིན་པ་དེ་ལས་མུ་སྟེགས་ཅན་གྱི་རི་དྭགས་ཀྱི་གཡང་གཞི་དང་དགང་བླུག་སོགས་རྟགས་འཆང་བ་དང་། ཁ་དོག་དཀར་པོ་སོགས་དང་སྦུབ་ཅན་སོགས་ཁྱིམ་པའི་རྟགས་འཆང་བ་དང་། དེ་བཞིན་
དུ་རྔ་བལ་དང་ར་སྤུ་དང་རྩྭ་ལས་བྱས་པ་དང་ཐགས་སུ་བཏགས་པ་མ་ཡིན་པ་སོགས་རྫས་རུང་བ་མ་ཡིན་པ་དང་། ཆེ་ཚད་བླ་གོས་སྲིད་དུ་ཁྲུ་ལྔ་ཞེང་དུ་ཁྲུ་གསུམ་དང་མཐང་གོས་སྲིད་དུ་ཁྲུ་ལྔ་དང་ཞེང་དུ་ཁྲུ་དོ་ཆུང་ཚད་བླ་
གོས་སྲིད་ཞེང་གཉིས་ཀར་ཁྲུ་ཕྱེད་ཕྱེད་ཀྱིས་དམན་པ་དང་མཐང་གོས་འཁོར་གསུམ་ཁེབ་ཙམ་མོ། །ཚད་ལས་ཆུང་བ་དང་ཚད་ལས་ལྷག་པ་དག་བྱེད་པ་དང་། བྱེད་དུ་འཇུག་པ་དང་། སེན་མོ་ཡུང་བ་དང་རྒྱ་སྐྱེགས་ཀྱིས་ཁ་
67

མཁན་ནོར་བསྟན་གསུང་འབུམ།
བར་གྱུར་པ་ཉིད་ཡིན་པས་ཡོངས་སུ་སྤང་པར་བྱ་བ་ཉིད་ཡིན་པའི་ཕྱིར་ན་དེ་དང་འགྲོགས་པ་ནི་སྡོམ་པ་མཐའ་དག་ཉམས་པའི་ཕྱོགས་དང་མཐུན་པ་ཉིད་ཡིན་ནོ། །བུད་མེད་དང་ལྷན་ཅིག་ཏུ་ཉལ་བའི་བདག་ཉིད་དུ་གྱུར་པ་
དང་། ལྷན་ཅིག་ལམ་དུ་འགྲོ་བ་གྲུར་ཞུགས་པ་དབེན་པར་འགྲེང་འདུག་སོགས་ཀྱི་སྒོ་ནས་འགྲོགས་པ་གང་ཡིན་པ་དེ་ནི་མི་ཚངས་པར་སྤྱོད་པའི་ཕྱོགས་དང་མཐུན་པ་ཉིད་ཡིན་ནོ། །མ་གུས་པའི་གཞི་ལས་བྱུང་བ་ནི་སངས་
རྒྱས་དང་། ཆོས་དང་། དགེ་འདུན་རྣམས་ལ་མ་གུས་པ་ཉིད་ཡིན་ཏེ། དེའང་རབ་ཏུ་བྱུང་བའི་སྡོམ་པ་ཉམས་པའི་ཕྱོགས་དང་མཐུན་པ་ཉིད་ཡིན་ནོ། །གནས་ཀྱི་སློབ་དཔོན་ལ་མ་གུས་པ་ཉིད་ནི་སྡོམ་པ་མཐའ་དག་འཇིག་པའི་
ཕྱོགས་དང་མཐུན་པ་ཉིད་ཡིན་ནོ། །མཁན་པོ་ལ་མ་གུས་པ་ཉིད་ནི་སྔར་རབ་བྱུང་གི་སྡོམ་པ་ལེན་པའི་ཚེ་ན་མཁན་པོ་ལ་བདག་གི་མཁན་པོ་མཛད་དུ་གསོལ་ཞེས་གསོལ་བ་འདེབས་པ་སྔོན་དུ་སོང་ནས་ཁས་བླངས་པ་གང་
ཡིན་པ་དེ་ཉམས་པའི་ཕྱོགས་དང་མཐུན་པ་ཉིད་ཀྱང་ཡིན་ནོ། །རང་ལས་བསླབ་པ་རྒན་པ་དང་དགེ་འདུན་གྱི་ལས་བྱེད་པའི་གང་ཟག་གཞན་ལ་མ་གུས་པ་ཉིད་ནི་མཁན་པོ་ལ་མ་གུས་པའི་ཕྱོགས་དང་མཐུན་པ་ཉིད་ཡིན་
ནོ༑ ༑སྔར་བྱས་ཀྱི་ཉེས་པ་རྣམས་མི་སྦྱོང་བའི་གཞི་ལས་བྱུང་བ་ནི་བདག་ཉིད་དག་པར་བྱ་བའི་ཕྱིར་གསོ་སྦྱོང་དང་དགག་དབྱེ་གཉིས་བྱ་བར་གསུངས་པ་སྟེ། དེ་མི་བྱེད་པ་ནི་མི་སྦྱོང་བའོ། །དགེ་ཚུལ་གྱི་དགག་དབྱེ་ལས་
70

བདུན་
Д
༄༅། །གསོ་སྦྱོང་དུ་འགྱུར་བ་ཡང་ཡོད་པར་ཕྱིས་བསྟན་པར་བྱའོ། །གནས་མེད་པར་འདུག་པའང་མི་སྦྱོང་བ་ཡིན་ཏེ། དེ་ལྟར་མ་བྱས་ན་ཚུལ་ཁྲིམས་ཕུན་སུམ་ཚོགས་པར་མི་འགྱུར་བས་དེ་རྣམས་ནི་བྱ་བ་ཁོ་ན་ཡིན་
ནོ༑ ༑ཇི་སྟེ་དེའི་ཕྱོགས་དང་མཐུན་པ་རྣམས་ཡིད་ཀྱིས་བསྡམ་པར་བྱ་བ་ཡིན་ནོ་ཞེས་བྱ་བ་འདི་ལུང་ག་ལས་འབྱུང་ཞེ་ན། དགེ་ཚུལ་གྱི་སྡོམ་པ་ལེན་པའི་སྔགས་ལས་ཡན་ལག་བཅུ་པ་འདིས་བདག་འཕགས་པ་དགྲ་བཅོམ་
པ